Ne pro defectu clericorum Deus honore debito privetur et ecclesie Aboensis diocesis congruis seruitiis defraudentur, nos Hemingus, Dei gracia episcopus Aboensis, et capitulum ibidem statuimus ut nullus clericorum diocesis nostre jnde recedat animo constituendi in alia diocesi domicilium absque licencia et litteris episcopi et capituli speciali petitis et optentis. Qui vero contrarium presumpserit attemptare, sit ipso facto priuatus ab officio et beneficio, si quid habet, et inhabilis ad quecunque beneficia ecclesiastica consequenda et nichilominus periurus veniendo contra juramentum per eum prestitum, quando suscepit sacrum sacerdotii gradum. Acta sunt Abo anno Domini mcccl:mo, xiiij kal. maij, nostris sub sigillis.